b"\n_START_ARTICLE_\nLasse Kjus\n_START_SECTION_\nBiografia\n_START_PARAGRAPH_\nVa n\xc3\xa9ixer el 14 de gener de 1971 a la ciutat d'Oslo, capital de Noruega.\n_START_SECTION_\nCarrera esportiva\n_START_PARAGRAPH_\nVa participar als 21 anys en els Jocs Ol\xc3\xadmpics d'hivern de 1992 realitzats a Albertville, on no finalitz\xc3\xa0 la competici\xc3\xb3 d'esl\xc3\xa0lom gegant. En els Jocs Ol\xc3\xadmpics d'hivern de 1994 realtizats a Lillehammer (Noruega) aconsegu\xc3\xad guanyar la medalla d'or en la prova de combinada alpina, finalitzant aix\xc3\xad mateix set\xc3\xa8 en l'esl\xc3\xa0lom gegant, dotz\xc3\xa8 en el Super Gegant i divuit\xc3\xa8 en la prova de descens. No aconsegu\xc3\xad finalitz\xc3\xa0, per\xc3\xb2, la prova d'esl\xc3\xa0lom especial. En els Jocs Ol\xc3\xadmpics d'hivern de 1998 realitzats a Nagano (Jap\xc3\xb3) aconsegu\xc3\xad guanyar la medalla de plata en les proves de combinada n\xc3\xb2rdica i de descens, finalitzant vuit\xc3\xa8 en la prova d'esl\xc3\xa0lom Gegant i nov\xc3\xa8 en el Super Gegant. En els Jocs Ol\xc3\xadmpics d'hivern de 2002 realitzats a Salt Lake City (Estats Units) guany\xc3\xa0 la medalla de plata en la prova de descens i la medalla de bronze en la prova d'esl\xc3\xa0lom gegant, finalitzant aix\xc3\xad mateix cinqu\xc3\xa8 en la combinada n\xc3\xb2rdica. En els Jocs Ol\xc3\xadmpics d'hivern de 2006 realitzats a Tor\xc3\xad (It\xc3\xa0lia), i amb trenta-cinc anys, finalitz\xc3\xa0 catorz\xc3\xa8 en les proves de descens i super gengant, i divuit\xc3\xa8 en l'esl\xc3\xa0lom gegant. En aquests mateixos Jocs no aconsegu\xc3\xad finalitzar la prova de combinada, la seva gran especialitat._NEWLINE_Al llarg de la seva carrera ha guanyat 11 medalles en el Campionat del M\xc3\xb3n d'esqu\xc3\xad alp\xc3\xad, destacant els ors aconseguits el 1993 (combinada) i 1999 (esl\xc3\xa0lom gegant i super gegant). El 1999 aconsegu\xc3\xad un fet extraordinari en guanyar medalles en les cinc proves disputades en el Campionat del M\xc3\xb3n, esdevenint el primer esquiador a fer-ho."